Rövid tájékoztató a SZILTOP Nonprofit Oktatási Kft. által fenntartott

BUDAKALÁSZ GIMNÁZIUM leendő tanulóinak

**Az iskola neve: Budakalász Gimnázium** OM azonosító: 032680

 2011 Budakalász, Budai út 54

lev.cím: 2011 Budakalász, Pf. 232

tel: 26/540-372

email: budakalasz.tanugy@sziltop.hu

**Az iskola fenntartója**: SZILTOP Nonprofit Oktatási Kft.

 2011 Budakalász, Erdőhát u. 84.

**A gimnázium igazgatója**:

**A Budakalász Gimnáziumban** általános feltételek szerinti **négy évfolyamos (9 – 12.) gimnáziumi oktatás folyik felnőttoktatás keretében esti tagozatú formában.**

* a 12. évfolyam sikeres elvégzését követően **a nappalikkal azonos módon és időpontban leteendő érettségi vizsgával zárul a képzés.**

Az érettségi tantárgyai:

* kötelező vizsgatárgyak: magyar nyelv és irodalom, történelem, matematika, idegen nyelv
* kötelezően választandó még egy vizsgatárgy oktatott tantárgyaink közül
* **felnőttoktatás,** mivel 16. életévét betöltött tanulókat vehetünk csak fel;
* **esti munkarend:** heti két tanítási nappal folyik az oktatás, órarendtől és helyi sajátosságoktól függően időszakonként harmadik tanítási nap is beiktatásra kerülhet;
**Az esti tagozaton kötelező a tanítási órákon való megjelenés, a mulasztásokat igazolni kell!**
* A tanév beosztása a nappali iskolákéval azonos. (szünetek)
* A napi tanítási órák a helyi órarendtől függően 15 és 20:30 óra között vannak.
* Iskoláztatási támogatás (családi pótlék) egyéb törvényi feltételek teljesülése esetén, az órákon rendszeresen résztvevő, igazolatlanul nem mulasztó 21 évnél fiatalabb tanuló szüleit megilleti.
* **Ingyenes egészségügyi ellátásra az esti tagozatos 18 évesnél idősebb tanulók nem jogosultak.**
* Árvaellátásra az esti tagozatos gimnáziumi tanulók nem jogosultak.
* Tanulóink esti tagozatos diákigazolványra jogosultak, azt igényelhetnek az iskolában.
* A számonkérés a tanítási órákon történik dolgozatok, beszámolók, beadandó házi dolgozatok formájában. **Félévkor (január) illetve év végén (jún. 15-ig) mindenkinek rendelkeznie kell lezárt osztályzattal.**Az igazolatlan mulasztásai miatt félévkor vagy év végén osztályozhatatlan tanuló jogviszonya megszüntetésre kerül.

Tanév végén a követelményeket nem teljesítő, elégtelen tanuló maximum 3 tantárgyból tehet javítóvizsgát.

* A **négy éves gimnáziumi képzés** rövidíthető a korábbi tanulmányok beszámításának kérésével, megszakított tanulmányok adott esetben folytathatók, esetleg különbözeti vizsga teljesítésével.
Tanulmányi idő rövidítésére csak egyéni kérvény alapján, indokolt esetben van mód, mindkét évfolyam anyagából osztályozóvizsga letételével.
* **Tantárgyi felmentést kérhet** a tanuló előző tanulmányai beszámítása alapján, ha az előírt tantárgyi követelményeket korábbi iskolájában már teljesítette, pl. érettségi törzslapkivonat birtokában,
* vagy szakértői javaslat alapján.

**Iskolánkban nincs tandíj,** az oktatásnak fenntartói rendelkezés értelmében azonban van költsége, diákjaink egy minimális iskola fenntartási hozzájárulást fizetnek tanévenként.

Jelenleg érvényes óratervünket az alábbi táblázat tartalmazza:

A tanévben 9-11. évfolyamon 36, 12. évfolyamon 30 tanítási héttel tervezünk.

|  |
| --- |
| Óraterv 2017 / 2018 tanév |
|   | 9. évfolyam | 10. évfolyam | 11. évfolyam | 12. évfolyam |
| Anyanyelv, kommunikáció | 1 | 1 | 1 | 0,5 |
| Magyar irodalom | 2 | 2 | 2 | 2 |
| Történelem | 1 | 1 | 1 | 2 |
| Matematika | 3 | 3 | 3 | 2,5 |
| Fizika | 1 | 1 | 1 | 1 |
| Kémia | 1 | 1 |  |  |
| Biológia | 1 | 1 | 1 |
| Földrajz | 1 | 1 | 1 |
| Idegen nyelv | 3 | 3 | 3 | 3 |
| Osztályfőnöki | 1 | 1 | 1 | 1 |
| Művészeti ismeretek  |  |  | 0,5 | 1 |
| Informatika |  |  | 1 | 1 |
| Etika |  |  |  | 0,5 |
| Szabad sáv | 2 | 2 | 1,5 | 2,5 |
| Összesen: | 16 | 16 | 16,5 | 16 |
|  |  |  |  |  |

A szabad sáv felhasználásáról általános elvek alapján, a helyi sajátosságok figyelembevételével az egyes tagintézmények döntenek.